**Autotransporta piesārņojuma avotu ietekmes stacijas uzstādīšanas pamatojums.**

Autotransporta piesārņojuma avotu ietekmes stacijas (turpmāk – TPAIS) uzstādīšanas pamatojums zemes vienībā ar kadastra apzīmējumu 05000052605 - VSIA „Latvijas Vides, ģeoloģijas un meteoroloģijas centrs” 2023. gadā uzsākot apgūt Eiropas Savienības fondu 2021.–2027. gada plānošanas perioda līdzekļus, projekta Nr. 2.2.3.4/1/23/I/001 “Ūdens un atmosfēras gaisa monitoringa tīkla uzlabošana” ietvaros plāno pilnveidot un modernizēt valsts atmosfēras gaisa kvalitātes monitoringa tīklu.

Daugavpils valstspilsētas administratīvajā teritorijā paredzēts izvietot autotransporta piesārņojuma avotu ietekmes staciju (turpmāk - TPAIS) un pilsētas fona gaisa kvalitātes staciju. Abās stacijās tiks uzstādītas Eiropas Savienības normatīvo aktu prasībām atbilstošas mērījumu iekārtas, kas dos pilsētai un tās iedzīvotājiem iespēju saņemt kvalitatīvus gaisa kvalitātes datus pilsētas fona līmenī un novērtēt autotransporta piesārņojumu ietekmi, kā arī kopējo gaisa piesārņojuma ainu.

Sadarbībā ar Daugavpils pilsētas pašvaldības Pilsētplānošanas un būvniecības departamenta pārstāvjiem 2023. gadā tika uzsākta TPAIS ierīkošanas vietas meklēšana, kas vislabāk atbilstu 2009. gada 3. novembra MK noteikumos Nr.1290 “Noteikumi par gaisa kvalitāti” noteiktajām makro un mikro novietojuma kritēriju prasībām. Makro kritēriji: TPAIS ierīko uz ielas ar lielāko vai maksimālo autotransporta plūsmas intensitāti, to novietojot vismaz 25 m attālumā no galvenā krustojuma un tālākais 10 m no ietves malas. Vietai ir jāreprezentē 100 m garš ielas segments ar pilsētai raksturīgo apbūves tipu. Īpaša vērība tika pievērsta mikro novietojuma kritērijiem, kam ir vistiešākā ietekme uz brīvas gaisa plūsmas nodrošinājumu ap paraugu ņemšanas ierīču ieplūdes atverēm un mērījumu datu kvalitātes ticamību un reprezentativitāti stacijas tipam.

No vairākām izskatītajām TPAIS ierīkošanas vietām par visatbilstošāko tika atzīta zemes vienība ar kadastra apzīmējumu 05000052605. Lai šīs zemes vienības austrumu stūrī varētu ierīkot TPAIS, jānodrošina mikro novietojumu kritērija izpilde par koku tuvumu un nepieciešams nocirst blakus esošos kokus (2 Kanādas papeles ar kopā sakļāvušies vainagiem un 4 robīnijas):

|  |  |  |  |
| --- | --- | --- | --- |
| **Koku atrašanas vieta** | **Koku suga** | **Koku caurmērs,**  **cm** | **Koku daudzums,**  **gab.** |
| 18.novembra ielā, Daugavpilī blakus īpašumam 18.novembra ielā 195V (kadastra apzīmējums 05000052605). | Kanādas papele | 56 | 1 |
| Kanādas papele | 72 | 1 |
| Baltā robīnija | 42 | 1 |
| Baltā robīnija | 40 | 1 |
| Baltā robīnija | 30 | 1 |
| Baltā robīnija | 20 | 1 |
| **Kopā:** | | | **6** |